**Bükkszentkereszt Község Önkormányzat Képviselő-testületének**

**7/2025(I.29) Önkormányzati Határozata**

Tárgy: Denticum kft-vel kötött szerződés módosítása

Bükkszentkereszt Község Önkormányzat Képviselő-testülete megtárgyalta a fenti tárgyú előterjesztést és az alábbi döntést hozta:

**SZERZŐDÉSMÓDOSÍTÁS**

Mely létrejött **Bükkszentkereszt, Répáshuta** Önkormányzatok, illetve a **Denticum Kft.** között az alábbi feltételekkel:

 1. A szerződésmódosítás indoka a praxist finanszírozó Nemzeti Egészségbiztosítási Alapkezelő kérése

 2. A szerződésmódosítás tárgya a Denticum Kft által Bükkszentkereszt, 3557 Szabadságtelep 17. szám alatt működtetett fogászati alapellátási szolgáltatás tartós helyettesítése.

 3. A szerződő felek kijelentik, hogy a közöttük 1998. február 3-án, gyermek- és felnőttkorú lakosság együttes fogorvosi alapellátás szolgáltatására létrejött - jelen pillanatban is érvényben lévő - szerződést az alábbiakban módosítják:

- a szerződés 4. pontja értelmében az Önkormányzatok hozzájárulnak ahhoz, hogy a fogászati alapellátást végző Denticum Kft. alkalmazottjaként (Dr. Miskolci Sándor fogszakorvos szakmai irányításával) Dr. Bóna Réka fogorvos tartós helyettesítést lásson el heti 5 órában. Heti 8 órában az alapellátást dr. Miskolci Sándor látja el.

 4.Az 1998.02.03.-án megkötött szerződés e változtatásokkal érvényben marad.

**Határidő:** azonnal

**Felelős:** polgármester